Úradný vestník L 147 , 06/06/1983 S. 0009 - 0010

Španielske špeciálne vydanie: Kapitola 13 Zväzok 14 S. 0063

Portugalské špeciálne vydanie Kapitola 13 Zväzok 14 S. 0063

Fínske špeciálne vydanie: Kapitola 15 Zväzok 4 S. 0125

Švédske špeciálne vydanie: Kapitola 15 Zväzok 4 S. 0125



Smernica Rady zo 16. mája 1983, ktorou sa štvrtýkrát mení a dopĺňa smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (83/234/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže používanie tris(2,3-dibrómopropyl)fosfátu na dosiahnutie nehorľavosti textilných výrobkov bolo zakázané smernicou 79/663/EHS [4], pretože predstavuje nebezpečenstvo pre zdravie; keďže neskorší výskum ukázal, že dva ďalšie inhibítory horenia, tris(aziridinyl)fosfánoxid a polybrómované bifenyly (PBB), sú škodlivé zdraviu, a v dôsledku toho by sa nemali používať v textilných výrobkoch, ktoré prichádzajú do styku s pokožkou; keďže 3,3-dimetoxybenzidín sa používa pri výrobe kýchacieho prášku; keďže hoci informácie o mutagénnych a karcinogénnych vlastnostiach tejto látky nie sú konečné, príbuznosť štruktúry tejto látky s benzidínom, ktorého karcinogénne účinky na človeka sú dokázané, naznačuje, že by jej mala byť venovaná veľká pozornosť vzhľadom na jej potenciálne zdravotné riziká; keďže je jasné, že kýchací prášok používajú najmä deti, ktoré v zásade predstavujú skupinu citlivú na toxické chemické látky, ktorá by preto mala byť osobitne chránená pred zdravotným rizikom; keďže by preto použitie týchto látok v žartovných a zábavných predmetoch, ako napr. kýchací prášok, malo byť zakázané; keďže niektoré kýchacie prášky na rastlinnej báze predstavujú nebezpečenstvo pre užívateľov, najmä pre deti, a sú už z tohto dôvodu v niektorých členských štátoch zakázané; keďže polysulfidy amoniaku majú žieravé účinky a môžu spôsobiť vážne a trvalé poškodenie, najmä očí; keďže tieto zlúčeniny, ktoré sa predávajú najmä deťom ako žartovné a zábavné predmety, sú obzvlášť nebezpečné; keďže preto by ich používanie malo byť zakázané; keďže prchavé estery kyseliny brómoctovej sa používajú ako slzný plyn; keďže majú dráždivý účinok a môžu mať škodlivý vplyv na dýchací systém a na oči; keďže vo vysokých koncentráciách majú žieravý účinok a môžu spôsobiť nevratné poškodenie očí; keďže by ich nemali používať deti a ich použitie ako zábavných a žartovných predmetov by preto malo byť zakázané; keďže zákazy už vydané niektorými členskými štátmi, ktoré sa týkajú uvedených látok, majú priamy dopad na vytváranie alebo fungovanie spoločného trhu; keďže je preto potrebné zosúladiť existujúce právne predpisy členských štátov v tejto oblasti a zmeniť a doplniť príslušným spôsobom prílohu k smernici 76/769/EHS [5], PRIJALA TÚTO SMERNICU: Článok 1 Do prílohy k smernici 76/769/EHS sa dopĺňajú tieto nové body: "8.Tris(azirinidyl)fosfánoxidCAS č. 5455-55-1 | Ich používanie je zakázané v textilných výrobkoch určených na to, aby prichádzali do styku s pokožkou, ako sú napríklad odevy, bielizeň a ľanová (posteľná) bielizeň | 9.Polybrómované bifenyly (PBB)CAS č. 59536-65-1 | 10.Mydlový prášok z kôry kviláje mydlovej (Quillaja saponaria) a jej deriváty obsahujúce saponínyPrášok z koreňov čemerice zelenej (Helleborus viridis) a čemerice čiernej (Helleborus niger)Prášok z koreňov kýchavice bielej (Veratrum album) a kýchavice čiernej (Veratrum nigrum)Benzidín a/alebo jeho derivátyo-nitrobenzaldehydCAS č. 522-89-6Drevný prášok | Ich používanie je zakázané v žartovných a zábavných predmetoch, napr. ako zložka kýchacieho prášku a páchnucich bômb. Členské štáty však môžu povoliť na svojom území páchnuce bomby s obsahom nižším ako 1,5 ml | 11.Sulfid amónny a hydrogénsulfid amónnyCAS č. 12135-76-1CAS č. 12124-99-1Polysulfid amónnyCAS č. 12259-92-6 | 12.Prchavé estery kyseliny brómoctovej:MetylbrómacetátCAS č. 96-32-2EtylbrómacetátCAS č. 105-36-2PropylbrómacetátButylbrómacetát" | Článok 2 Členské štáty prijmú potrebné opatrenia na dosiahnutie súladu s touto smernicou do 18 mesiacov od jej oznámenia [6]. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 16. mája 1983 Za Radu predseda I. Kiechle [1] Ú. v. ES C 288, 10.11.1981, s. 7. [2] Ú. v. ES C 125, 17.5.1982, s. 148. [3] Ú. v. ES C 112, 3.5.1982, s. 42. [4] Ú. v. ES L 197, 3.8.1979, s. 37. [5] Ú. v. ES L 262, 27.9.1976, s. 201. [6] Táto smernica bola členským štátom oznámená 19. mája 1983. --------------------------------------------------